তুচ্ছ চুরির বাতিক

তুচ্ছ চুরির বাতিক বলতে তুচ্ছ ও অপ্রয়োজনীয় কোনও বস্তু চুরি করার আকাঙ্ক্ষাকে দমন না করতে পারাকে বোঝায়। তুচ্ছ চুরির বাতিকগ্রস্ত ব্যক্তি মূলত ব্যক্তিগত বা অর্থনৈতিকভাবে লাভবান হওয়ার প্রচেষ্টায় নয়, বরং অন্য কোনও কারণে চুরি করে। ১৮১৬ খ্রিষ্টাব্দে সর্বপ্রথম এ ব্যাপারে উল্লেখ করে একে এক ধরনের মানসিক সমস্যা হিসেবে তালিকাভুক্ত করা হয়।Diagnostic and Statistical Manual of Mental Disorders IV. pp. 1211.

 ব্যুৎপত্তিগত অর্থ 
তুচ্ছ চুরির বাতিক পরিভাষাটির ইংরেজি অনুবাদ "ক্লেপটোম্যানিয়া" গ্রিক ভাষার κλέπτω (ক্লেপটো) এবং μανία (ম্যানিয়া) শব্দ থেকে এসেছে যার অর্থ যথাক্রমে "চুরি করা" ও "পাগলের মতো তীব্র আকাঙ্ক্ষা" থেকে এসেছে। এর অর্থ দাঁড়ায় "চুরির বাতিক"।

 লক্ষণ  
তুচ্ছ চুরির বাতিকের উল্লেখযোগ্য লক্ষণের মধ্যে রয়েছে অনাকাঙ্ক্ষিত চিন্তাভাবনা মাথায় আসা। চুরি করা থেকে বিরত থাকার মতো সিদ্ধান্ত নেয়ার ক্ষেত্রে অক্ষমতা প্রকাশ এবং চুরি করার মাধ্যমে মানসিক চাপ থেকে উত্তরণ পাওয়া। এই লক্ষণগুলো দ্বারা প্রতীয়মান হয় যে, তুচ্ছ চুরির বাতিককে অবসেসিভ কম্পালসিভ ধরনের ব্যাধি বলে আখ্যায়িত করা যায়।CS1 maint: Unrecognized language (link) 

সাধারণ চুরি এবং তুচ্ছ চুরির বাতিকের মাঝে পার্থক্য বিদ্যমান। সাধারণ চুরি (পরিকল্পিত কিংবা তাৎক্ষণিক সংঘটিত অপরাধ) করার পেছনে চুরি করা বস্তুর প্রয়োজনীয়তা এবং অর্থনৈতিক মূল্য গুরুত্বপূর্ণ। কিন্তু তুচ্ছ চুরির বাতিকের কারণে চুরি করার ক্ষেত্রে চুরির একমাত্র কারণ ব্যক্তির চুরি করার আকাঙ্ক্ষা দমনে ব্যর্থতা। এক্ষেত্রে বস্তুর প্রয়োজনীয়তা কিংবা অর্থনৈতিক মূল্যের ভূমিকা গুরুত্ব বহন করে না।

 কারণ 
 মনঃসমীক্ষণ পর্যবেক্ষণ নমুনা 
অনেক মনঃসমীক্ষা-তাত্ত্বিক বলেছেন যে তুচ্ছ চুরির বাতিক একজন ব্যক্তির কোন সত্যিকারে অথবা কাল্পনিক ক্ষতির প্রতীকি ক্ষতিপূরণ হিসেবে বস্তু দখলের প্রবণতা। তাদের মতে, এই আচরণ চুরি করা বস্তুর প্রতীকী ভাবার্থের মাঝেই নিহিত। তাড়না তত্ত্ব বা ড্রাইভ থিওরি এই চুরি করা প্রবণতাকে প্রতিরক্ষামূলক আচরণবলে প্রস্তাব করেছে। এই তত্ত্বমতে চুরির মাধ্যমে ব্যক্তি নিজের অনাকাঙ্ক্ষিত আচরণ কিংবা অনুভূতি প্রকাশ থেকে বিরত রাখে। অন্যদের মতে তুচ্ছ চুরির বাতিকগ্রস্ত ব্যক্তি চুরি করা বস্তু কিংবা চুরি করে যে অনুভূতি পাওয়া যায়, তার জন্যই চুরি করে থাকে।

 চেতনা-আচরণগত নমুনা 
চেতনা-আচরণগত নমুনা তুচ্ছ চুরির বাতিকের কারণ ও বিস্তার ব্যাখায় পূর্বে উল্লেখিত মনঃসমীক্ষণ নমুনাকে সরিয়ে দিচ্ছে।চেতনা - আচরণগত চর্চাবিদরা এই ব্যাধিকে অপারেন্ট কন্ডিশনিং (শাস্তির মাধ্যমে আচরণ পরিবর্তনের শিক্ষা), আচরণগত শৃংখলা (বারবার হাত ধোয়া, প্রতিদিন দাঁত মাজা ইত্যাদি শৃংখলার মাধ্যমে ধীরে ধীরে পরিষ্কার পরিচ্ছন্নতার আচরণ গড়ে তোলা), বিকৃত বোধশক্তি এবং দুর্বল মানিয়ে চলার প্রবণতাকে দায়ী করেছেন।Gauthier & Pellerin, 1982.Kohn & Antonuccio, 2002. চেতনা -আচরণগত নমুনা অনুসারে, ব্যক্তি চুরি করার পর তার আচরণ ধনাত্মকভাবে পুনর্বহাল হয়। যেহেতু ব্যক্তি চুরি করার দরুন কোন ধরনের ঋণাত্মক অনুভূতি বা ফলাফল (শাস্তি) অনুভব করে না। ফলে ব্যক্তি একই কাজ আরো করতে অনুপ্রাণিত হয়। আর বারবার একই আচরণ দ্বারা ধাবিত হওয়ার ফলে এক পর্যায়ে ব্যক্তির এইসকল চৌর্যকর্ম শক্তভাবে একে অপরের সাথে যুক্ত হয়ে শক্তিশালী আচরণগত শৃংখল হয়ে পরে। উদাহরণস্বরূপ ২০০২ সালে কো'ন এন্টোনুচিঅ তাদের একজন রোগীর বক্তব্য বর্ণনা করেছেন। এই তুচ্ছ চুরির বাতিকগ্রস্ত ব্যক্তি অন্যদের তুলনায় নিজেকে চতুর ভাবতেন। তিনি যাদের কাছ থেকে চুরি করতেন মনে করতেন তাদের এটা প্রাপ্য। এধরনের চিন্তাভাবনা এতটআই শক্তিশালী ছিলো যে তিনি চুরি করতে দ্বিধাবোধ করতেন না। এমনকি চুরি করার পেছনে এক ধরনের গর্বো কাজ করতো। উদাহরণস্ব্রূপ, এক বড় কোম্পানি থেকে চুরির সময় কোন গরিব ব্যক্তির কথা চিন্তা করে চৌর্য্যকর্মকে মহান রূপ দেয়া এবং কোম্পানির প্রতি এক ধরনের শাস্তি বলে বিবেচনা করা। অবশ্য এভাবে যেতে থাকলে এক পর্যায়ে ব্যক্তি মানসিক চাপ থেকে নিষ্কৃতি পেতেও চুরি শুরু করে।

 জীববৈজ্ঞানিক নমুনা 
জীববৈজ্ঞানিক নমুনায় তুচ্ছ চুরির বাতিকের মূল প্রধানত কিছু নির্দিষ্ট সেরোটোনিন ইনহিবিটর (SSRIs), ভাবের স্থিরতা এবং অপিওয়েড রিসেপ্টরের প্রতিদ্বন্দী।

কিছু গবেষণায় তুচ্ছ চুরির বাতিকগ্রস্ত ব্যক্তির মাঝে আফিম আসক্তির মতো এক ধরনে আকাঙ্ক্ষা তৈরি হয় যা শুধুমাত্র চৌর্য্যকর্মের মাধ্যমেই নিবারণ হয়। এতদ্বারা দুর্বল সেরোটোনিন , ডোপামিন নিঃসরণ এবং/অথবা মস্তিষ্কের প্রাকৃতিক অপিওয়েড তুচ্ছ চুরির বাতিকের জন্য দায়ী করা যায়। যা এই আচরণকে ইমপালসিভ কন্ট্রোল ডিজঅর্ডারের তালিকায় যুক্ত করে। 

অন্য একটি ব্যাখায় তুচ্ছ চুরির বাতিককে স্ব-চিকিৎসার সাথে তুলনা করা হয়েছে। এক্ষেত্রে চুরির মাধ্যমে ব্যক্তির প্রাকৃতিক অপিওয়েড নিঃসরণ উত্তেজিত হয়। এই "অপিওয়েড নিঃসরণ রোগীর দুঃখ, দুশ্চিন্তা কমাতে সাহায্য করে। ফলে চুরিরা মাধ্যমে ব্যক্তি নিজের মানসিক প্রশান্তি আনে।"

 তথ্যসূত্র 

বিষয়শ্রেণী:মানসিক ব্যাধি
বিষয়শ্রেণী:মানসিক রোগ
বিষয়শ্রেণী:চৌর্যবৃত্তি